Uznesenie Všeobecného súdu (štvrtá komora) z 19. mája 2025 –
Birių Krovinių Terminalas/Rada
(vec T‑261/24)
„ Žaloba o neplatnosť a žaloba na nečinnosť – Spoločná zahraničná a bezpečnostná politika – Reštriktívne opatrenia prijaté vzhľadom na situáciu v Bielorusku a zapojenie Bieloruska do agresie Ruska voči Ukrajine – Zákaz nákupu, dovozu alebo prevodu výrobkov na báze draslíka z Bieloruska – Akt, ktorý nie je možné napadnúť žalobou – Nesprávne označenie žalovaného – Vyjadrenie – Ukončenie nečinnosti – Čiastočná neprípustnosť – Návrh deklaratórnej povahy – Návrh na vydanie príkazu – Čiastočný nedostatok právomoci “
1.      Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – Akty, ktoré patria do rámca spoločnej zahraničnej a bezpečnostnej politiky – Dokumenty vypracované Komisiou – Akty čisto informatívnej alebo prípravnej a konzultačnej povahy – Vylúčenie – Neprípustnosť
(Článok 263 ZFEÚ; nariadenia Rady č. 833/2014 a č. 269/2014)
(pozri body 19 – 27)
2.      Súdne konanie – Návrh na začatie konania – Formálne náležitosti – Určenie predmetu konania – Jasné a presné uvedenie dôvodov, na ktorých je návrh založený – Neexistencia jasnosti a presnosti – Neprípustnosť
[Článok 263 ZFEÚ; Rokovací poriadok Všeobecného súdu, článok 76 písm. d)]
(pozri bod 35)
3.      Spoločná zahraničná a bezpečnostná politika – Reštriktívne opatrenia prijaté voči Bielorusku – Zákaz nákupu, dovozu alebo prevodu výrobkov na báze chloridu draselného z Bieloruska – Súdne preskúmanie zákonnosti – Rozsah – Žaloba o neplatnosť – Všeobecne záväzné ustanovenie, ktoré sa netýka individuálneho reštriktívneho opatrenia – Právomoc súdov Únie – Neexistencia
[Článok 29 ZEÚ; článok 275 ZFEÚ; rozhodnutie Rady 2012/642/SZBP, zmenené rozhodnutím (SZBP) 2024/769, článok 2g]
(pozri bod 38)
4.      Žaloba o neplatnosť – Podmienky prípustnosti – Žaloba smerujúca proti autorovi napadnutého aktu – Návrh na zrušenie aktu Rady, podaný proti Komisii – Neprípustnosť
(Článok 263 ZFEÚ; nariadenie Rady č. 765/2006)
(pozri body 39 – 41)
5.      Žaloba na nečinnosť – Vyjadrenie sa v zmysle článku 265 druhého odseku ZFEÚ pred podaním žaloby – Pojem – Odmietnutie konať na základe výzvy na konanie – Zahrnutie
(Článok 265 druhý odsek ZFEÚ; nariadenie Rady č. 765/2006, článok 1i)
(pozri body 45 – 49)
6.      Žaloba o neplatnosť – Akty, ktoré možno napadnúť žalobou – Odmietnutie zo strany Komisie začať konanie o nesplnení povinnosti – Vylúčenie
(Článok 258 a článok 263 štvrtý odsek ZFEÚ)
(pozri bod 50)
Výrok
1.
Žaloba v rozsahu, v akom smeruje proti Európskej komisii, sa zamieta ako sčasti neprípustná a sčasti podaná na súd, ktorý nie je príslušný na jej prejednanie.
2.
Birių Krovinių Terminalas UAB je povinná nahradiť trovy konania vo veci žaloby v rozsahu, v akom táto žaloba smeruje proti Komisii.